Glaucophyta
Glaucophyta – glaukofite ili glaukocistide, nekada zvane modrozelene alge – su mala grupa slatkovodnih jednoćelijskih algi, danas rjeđih nego što su bile tokom [proterozoik]]a. Opisano je samo 15 vrsta, ali vjerovatno će ih biti još više. Zajedno sa crvenim algama (Rhodophyta), zelenim algama i kopnenim biljkama (Viridiplantae ili Chloroplastida), formiraju grupu Archaeplastida. Međutim, odnosi između crvenih i zelenih algi, kao i glaukofita nisu jasni, velikim dijelom zbog ograničenog proučavanja glaukofita. Glaukofite su zanimljive biolozima koji proučavaju razvoj hloroplasta, jer neka istraživanja sugeriraju da mogu biti slični izvornom tipu algi koje su dovele do evolucije zelenih biljaka i crvenih algi, po čemu mogu biti bazna grupa Archaeplastida.